गौ हत्या प्रतिबंध पर विधानसभा में चर्चा की मांग
गौहत्या प्रतिबंध तथा गाय को राष्ट्रीय प्राणी का दर्जा दिलवाने की मांग को लेकर जोधपुर से दिल्ली तक पैदल जाकर प्रधानमंत्री कार्यालय में ज्ञापन देने वाले गौ भक्त भल्लाराम पटेल ने गुरुवार को पूर्व मुख्यमंत्री अशोक गहलोत को ज्ञापन दिया। उन्होंने बताया कि यदि शीतकालीन सत्र के दौरान राजस्थान विधानसभा में गौ हत्या प्रतिबंध के मुद्दे पर चर्चा नहीं हुई तो जोधपुर मेडिकल कॅालेज के बाहर आमरण अनशन किया जाएगा।
उन्होंने इससे पूर्व चिकित्सा मंत्री राजेंद्र राठौड़ को जोधपुर दौरे के दौरान ज्ञापन दिया। उद्योग मंत्री गजेंद्रसिंह खींवसर को भी ज्ञापन दे चुके हैं। उन्होंने राजस्व मंत्री अमराराम चौधरी, राज्यसभा सांसद रामनारायण डूडी, विधायक सूर्यकांता व्यास सहित अन्य जनप्रतिनिधियों को ज्ञापन सौंपा। पटेल ने बताया कि वे राजस्थान विधानसभा के सभी विधायकों को शीतकालीन सत्र शुरु होने से पूर्व ज्ञापन सौंपकर विधानसभा में यह मुद्दा उठाने की बात करेंगे। पदयात्रा के दौरान मुख्यमंत्री वसुंधरा राजे के कार्यालय में भी ज्ञापन दिया तथा दिल्ली मुख्यमंत्री अरविंद केजरीवाल से भी इस मुद्दे को लेकर विस्तार से चर्चा भी की हैं। दिल्ली में संसद सत्र के दौरान गौ भक्त पटेल दिल्ली जाकर प्रदेश के सभी सांसदों केन्द्रीय मंत्रियों को भी संसद मुद्दा उठाने की बात कही थी।
हरदिन एक गौशाला जाकर साधू-संतो से मांग रहे है समर्थन
पटेलजिले आसपास की गोशाला में जाकर संचालकों साधु-संतों से आमरण अनशन में समर्थन देने की मांग कर रहे हैं। उन्होंने दो दिन पूर्व समदड़ी में भी क्रांतिकारी संत रामविचार महाराज के सान्निध्य में अनेक साधु-संतों आमजन से अनशन में सहयोग की अपील की थी। इस दौरान नैनी बाई रो मायराे वाचक साध्वी सूरज बाईसा बलुंदा ने पटेल को पूर्ण समर्थन देने का भरोसा दिलाया।
hin_Deva hin_Deva hin_Deva hin_Deva hin_Deva